Súradnice: 49°29′53″S 18°36′05″V﻿ / ﻿49,4981°S 18,6014°V﻿ / 49.4981; 18.6014

**Čuboňov** (čes. *Čuboňov*; 1 014 m n. m.) je vrch v pohorí Moravsko-sliezske Beskydy. Leží na slovensko-českej hranici, nad obcou Klokočov, približne 15 km severozápadne od mesta Čadca.

Poloha
------

Nachádza sa na severnom okraji slovenskej časti pohoria, v geomorfologickom podcelku Zadné hory (na Slovensku) a Lysohorská hornatina (v Česku). Vrch leží na slovensko-českej hranici, na pomedzí Žilinského a Moravsko-sliezskeho kraja a okresov Čadca a Frýdek-Místek. Zasahuje na katastrálne územie obce Klokočov a Horní Lomná. Najbližšími sídlami sú severovýchodne ležiaca obec Horní Lomná a južne situované miestne časti Klokočova. Vrch patrí do Chránenej krajinnej oblasti Kysuce a veľká časť masívu leží v národnej prírodnej rezervácii Malý Polom.

Opis
----

Čuboňov je súčasťou hraničného hrebeňa, ktorý vedie zo severne ležiaceho vrchu Malý Polom (1 060 m n. m.) a pokračuje na východ k dominantnému Veľkému Polomu (1 067 m n. m.). Západným smerom sa nachádza Polomka (983 m n. m.), južne je sedlom oddelená Uhorská (1 028 m n. m.) a Vrchpredmier (828 m n. m.), východne sa nachádza Tyňok (935 m n. m.), Burkov vrch (1 032 m n. m.), Čerčok (800 m n. m.) a Veľký Polom a severným smerom leží sedlom oddelený Malý Polom a Kozí hřbety (985 m n. m.). Hrebeň tvorí rozvodie Čierneho a Baltského mora; juhovýchodné svahy odvodňuje potok Olešnianka, západné Predmieranka, obe smerujúce do Kysuce v povodí Váhu, severovýchodné svahy sú pramennou oblasťou riečky Lomná v povodí Olše a Odry. Vrchol východným smerom traverzuje hrebeňový značený chodník, južnou časťou vrcholu vedie chodníky z Klokočova.

### Výhľady

Nesúvislý riedky lesný porast vrcholovej časti umožňuje sčasti obmedzený rozhľad. Z vhodných miest je vidieť okolité Moravsko-sliezske Beskydy, časť Turzovskej vrchoviny a Javorníky, pri vhodných podmienkach aj Strážovské vrchy, Malú Fatru, Oravskú Maguru, Oravské, Kysucké a Sliezske Beskydy.

Prístup
-------

Značená hrebeňovka vrchol obchádza východným úbočím, preto prístup je vhodnejší po  modrej značke, ktorá vedie v blízkosti najvyššej časti Čuboňova.

* po  červenej turistickej značke hlavným hrebeňom:
	+ od severozápadu z rázc. Biely Kríž cez Malý Polom
	+ od východu z vrchu Veľký Polom cez Burkov vrch
* po  modrej značke:
	+ od juhu z rázc. Klokočovské skálie cez Uhorskú
	+ od severovýchodu z obce Horní Lomná cez Malý Polom
* po  zelenej značke z rázc. Vrchpredmier (Klokočov) cez Uhorskú

Referencie
----------

1. 1 2 3 4   *Mapový portál HIKING.SK* [online]. Denník N, [cit. 2022-03-12]. Dostupné online.
2. ↑  KOČICKÝ, Dušan; IVANIČ, Boris. *Geomorfologické členenie Slovenska* [online]. Bratislava: Štátny geologický ústav Dionýza Štúra, 2011, [cit. 2022-03-12]. Dostupné online.
3. ↑   *Názvy vrchov, dolín, priesmykov a sediel* [online]. Bratislava: Úrad geodézie, kartografie a katastra SR, [cit. 2022-03-12]. Dostupné online. Archivované 2022-06-27 z originálu.
4. ↑   *Mapy.cz* [online]. sk.mapy.cz, [cit. 2022-03-12]. Dostupné online.
5. ↑  *Javorníky – Čadca. Turistická mapa.* 1 : 50 000. Harmanec: VKÚ, a. s. 2001.
6. ↑   *Peakfinder* [online]. peakfinder.org, [cit. 2022-03-12]. Dostupné online.

Pozri aj
--------

* Moravsko-sliezske Beskydy
* Zadné hory
* Zoznam vrcholov v Moravsko-sliezskych Beskydách

Externé odkazy
--------------

* Poloha na turistickej mape

| * z
* d
* u
Moravsko-sliezske Beskydy (slovenská časť) |
| --- |
| Podcelky (časti) | 
* Zadné hory

 |
| Veľkoplošné chránené územie | 
* Chránená krajinná oblasť Kysuce

 |
| Národné prírodné rezervácie | 
* Malý Polom

 |
| Prírodné rezervácie | 
* Veľký Polom

 |
| Vybrané vrcholy v Moravsko-sliezskych BeskydáchZoznam vrcholov | 
* Veľký Polom (1 067)
* Malý Polom (1 060)
* Burkov vrch (1 032)
* Uhorská (1 028)
* Čuboňov (1 014)

 |